

Հավելված 8

**Մրցույթ**

**Նպատակային շուկաներից օտարերկրյա լրագրողների և զբոսաշրջության ոլորտի մասնագետների ճանաչողական այցերի կազմակերպման համար (այսուհետ`Միջոցառում)**

**Մրցութային միջոցառման նկարագրությունը**

Միջոցառման շրջանակներում թիրախային շուկաներում, Հայաստանի ճանաչելիության բարձրացման նպատակով, նախատեսվում է իրականացնել օտարերկրյա լրատվության միջոցների ներկայացուցիչների, զբոսաշրջության ոլորտի մասնագետների ճանաչողական այցեր Հայաստան։

***Միջոցառման նպատակը***

Միջոցառման ակնկալվող արդյունքներն են`

* Ներգնա զբոսաշրջության զարգացման նպատակով՝ զբոսաշրջության ոլորտում մասնագիտացված օտարերկրյա ԶԼՄ ներկայացուցիչների, զբոսաշրջության ոլորտի մասնագետների համար դեպի Հայաստան առնվազն 2 նպատակային շուկաներից ճանաչողական այցերի կազմակերպում, որի արդյունքում վերջիններիս կողմից տարբեր ձևաչափերով կլուսաբանվի և կներկայացվի հայկական զբոսաշրջային արդյունքը։
* Հայաստանը ներկայացնող նյութերի (տպագիր կամ էլեկտրոնային հոդված, տեսահոլովակ և այլ) հրապարակում առաջատար մասնագիտացված պարբերականներում և սոցիալական ցանցերում

***Միջոցառման արդյունքները***

Միջոցառման արդյունքները ներառում են Զբոսաշրջության կոմիտեի պատվերի հիման վրա իրականացված ճանաչողական այցեր հետեւյալ թիրախային խմբերի համար

* + Միջազգային ԶԼՄ ներկայացուցիչներ` լրագրողներ, բլոգերներ, այլ
	+ զբոսաշրջության ոլորտի մասնագետներ
	+ Ազդեցիկ անձանց այցելություններ

Արդյունքում` առաջատար մասնագիտացված պարբերականներում և սոցիալական ցանցերում Հայաստանը ներկայացնող նյութերի (տպագիր կամ էլեկտրոնային հոդված, տեսահոլովակ և այլ) հրապարակում

***Միջոցառման* շրջանակներում մատուցվող ծառայությունների նկարագիրը`**

* + Տրանսպորտային ծառայությունների ապահովում
	+ Հյուրընկալության (կեցության եւ կացության) ծառայությունների մատուցում
	+ Անհրաժեշտ մասնագետների ապահովում (զբոսավար, ուղեկցորդ, թարգմանիչ կամ այլ)
	+ Այլ համաձայնեցված ծախսեր

***Դիմելու պայմանները***

Միջոցառման իրականացման համար հայտարարված դրամաշնորհի տրամադրման մրցույթին կարող են դիմել այն իրավաբանական անձինք, որոնք ունեն հետևյալ փորձն ու կարողությունները․

* Նմանատիպ ծառայությունների մատուցման առնվազն 3 տարվա գրանցված աշխատանքային փորձ զբոսաշրջության ոլորտում
* միջազգային և ճամփորդությունների կազմակերպման փորձ եւ գործիքակազմ, այդ թվում՝ միջազգային և ներքին ուղևորափոխադրումների, հյուրանոցային, սննդի մատուցման և զբոսավարի ծառայությունների տրամադրման համար

Հետաքրքրված դիմորդները պետք է ներկայացնեն հետեւյալ տեղեկատվությունը ՀՀ Էկոնոմիկայի նախարարություն՝ համաձայն մրցութային ընթացակարգի․

* Կազմակերպության գրանցման վկայական
* հայտատու կազմակերպության իրավասու մարմնի որոշումը մրցույթին սույն հրավերով նախատեսված պայմաններով մասնակցելու վերաբերյալ
* Նմանատիպ միջոցառումների կազմակերպման նախկին փորձի նկարագիր
* Մատուցվող ծառայություններից յուրաքանչյուրի համար գնառաջարկ
* Ծառայության մատուցման համար նախատեսվող միջնորդավճարի չափ առավելագույնը 7 %, (որը պետք է ներառի բոլոր գործառնական ծախսերը) և հաշվարկ
* Տեղեկատվություն ծրագրի իրականացման համար անհրաժեշտ ֆինանսական միջոցների առկայության մասին` ծրագրի արժեքի առնվազն 10 տոկոսի չափով:
* Մրցակցային առավելությունը նկարագրող այլ փաստաթղթեր (ըստ ցանկության)

***Հաշվետվողականությունը***

Մրցույթի արդյունքում հաղթող ճանաչված կազմակերպությւնը սերտորեն կհամագործակցի Զբոսաշրջության կոմիտեի մարքեթինքի և խթանման վարչության հետ` ստանալով անհրաժեշտ ուղղորդումներ եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը:

Կատարված աշխատանքների բովանդակային և ֆինանսական հաշվետվությունը պետք է ներկայացվեն ՀՀ ԷՆ Զբոսաշրջության Կոմիտե կնքված Պայմանագրի դրույթներին համապատասխան:

***Մրցութային միջոցառման ժամկետը եւ պայմանները***

Հաշվետվությունների ներկայացման վերջնաժամկետ` դեկտեմբեր 10, 2021թ.:

***Վճարման ընթացակարգը***

*Միջոցառման* իրականացման համար կանխավճար չի նախատեսվում:

Միջոցառման կազմակերպչական գործընթացը մեկնարկում է ՀՀ ԷՆ զբոսաշրջության կոմիտեի կողմից յուրաքանչյուր միջոցառման համար գրավոր պատվերի հիման վրա և իրականացվում ֆինանսական մասի հաստատումից հետո։

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների և հաշիվ ապրանքագրերի։